CELEX: 52021PC0313
Language: et
Date: 2021-06-18
Title: Ettepanek: EUROOPA PARLAMENDI JA NÕUKOGU MÄÄRUS, millega muudetakse Euroopa Parlamendi ja nõukogu määrust (EL) 2019/216 Paraguayst pärit kõrgekvaliteedilise veiseliha liidu tariifikvoodi osas

EUROOPA KOMISJON
            Brüssel,18.6.2021
            COM(2021) 313 final
            2021/0146(COD)
            Ettepanek:
            EUROOPA PARLAMENDI JA NÕUKOGU MÄÄRUS, 
            millega muudetakse Euroopa Parlamendi ja nõukogu määrust (EL) 2019/216 Paraguayst pärit kõrgekvaliteedilise veiseliha liidu tariifikvoodi osas 
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               29. märtsil 2017 teatas Ühendkuningriigi valitsus Euroopa Ülemkogule Ühendkuningriigi kavatsusest Euroopa Liidust (EL) välja astuda. Alates 1. veebruarist 2020 sai Ühendkuningriigist kolmas riik. Alates 1. jaanuarist 2021 ehk pärast üleminekuperioodi lõppu ei kohaldata Ühendkuningriigi suhtes enam Euroopa Liidu ühist kaubanduspoliitikat.
            
            
               Ühendkuningriigi otsus EList välja astuda on tekitanud vajaduse jaotada EL 28 WTO loendis sisalduvad kvantitatiivsed kohustused, mis puudutavad ELi 143 põllumajandus-, kalandus- ja tööstustoodete tariifikvooti. EL algatas asjakohase menetluse 2018. aasta oktoobris Genfis. Selle lähenemisviisi aluseks on asjaolu, et iga tariifikvoodi olemasolev maht säilitatakse edaspidi täielikult, kuid jaotatakse kahe eraldi tolliterritooriumi vahel: EL 27 ja Ühendkuningriik.
            
            
               Paraguayl on 1 000 tonni suurune kõrgekvaliteedilise veiseliha tariifikvoot (järjekorranumber 094455), mis ei ole hõlmatud ELi WTO loendiga. See tariifikvoot lisati ekslikult jaotusse ja seda vähendati EL 27 poolel 711 tonnini, ilma et vastavat mahtu oleks Ühendkuningriigi poolel avatud. 
            
            
               See tähendab, et alates 1. jaanuarist 2021 on Paraguay jaoks turulepääsu vähendatud 1 000 tonnilt 711 tonnile.
            
            
               Käesoleva muutmismääruse eesmärk on taastada EL 27 tariifikvoodi 094455 õige maht (1 000 tonni).
            
            
            
               •Kooskõla poliitikavaldkonnas praegu kehtivate õigusnormidega
            
            
               
                  Käesolev algatus on kooskõlas ELi käimasolevate meetmetega, mille eesmärk on tagada, et Ühendkuningriigi EList väljaastumise tagajärgedega tegeletakse nõuetekohaselt.
               
            
            
               •Kooskõla muude liidu tegevuspõhimõtetega
            
            
               
                  Vt eelmine.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Euroopa Liidu toimimise lepingu (ELi toimimise leping) artikli 207 lõige 2.
               
            
            
               •Subsidiaarsus (ainupädevusse mittekuuluva valdkonna puhul) 
            
            
               
                  Ühine kaubanduspoliitika kuulub liidu ainupädevusse.
               
            
            
               •Proportsionaalsus
            
         
         
            
               
                  Kavandatud meede on ainus viis soovitud tulemuse tagamiseks.
               
            
            
               •Vahendi valik
            
            
               
                  Esialgne säte kehtestati Euroopa Parlamendi ja nõukogu määrusega. Selle muutmiseks on seega vaja Euroopa Parlamendi ja nõukogu määrust.
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Ei kohaldata.
               
            
            
               •Konsulteerimine sidusrühmadega
            
            
               
                  Ei kohaldata.
               
            
            
               •Eksperdiarvamuste kogumine ja kasutamine
            
            
               
                  Ei kohaldata.
               
            
            
               •Mõju hindamine
            
            
               
                  Ei kohaldata.
               
            
            
               •Õigusnormide toimivus ja lihtsustamine
            
            
               
                  Ei kohaldata.
               
            
            
               •Põhiõigused
            
            
               
                  Ettepanek ei mõjuta põhiõiguste teostamist. 
               
            
            
               4.MÕJU EELARVELE
            
            
               
                  Ei kohaldata.
               
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
         
         
            
               
                  Ei kohaldata.
               
            
            
               •Selgitavad dokumendid (direktiivide puhul)
            
            
               
                  Ei kohaldata.
               
            
            
               •Ettepaneku sätete üksikasjalik selgitus
            
            
               
                  Artikliga 1 muudetakse Euroopa Parlamendi ja nõukogu määrust (EL) 2019/216, et vältida tariifikvoodi järjekorranumbriga 094455 jaotamist.
               
               
                  Artiklis 2 on sätestatud, et määrus jõustub seitse päeva pärast selle avaldamist Euroopa Liidu Teatajas.
               
            
            
               2021/0146 (COD)
            
            
               Ettepanek:
            
            
               EUROOPA PARLAMENDI JA NÕUKOGU MÄÄRUS,
            
            
               millega muudetakse Euroopa Parlamendi ja nõukogu määrust (EL) 2019/216 Paraguayst pärit kõrgekvaliteedilise veiseliha liidu tariifikvoodi osas 
               
            
               EUROOPA PARLAMENT JA EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 207 lõiget 2,
            
            
               võttes arvesse Euroopa Komisjoni ettepanekut,
            
            
               olles edastanud seadusandliku akti eelnõu liikmesriikide parlamentidele,
            
            
               toimides seadusandliku tavamenetluse kohaselt
            
            
               ning arvestades järgmist:
            
            
               (1)Pärast Ühendkuningriigi väljaastumist liidust teatasid liit ja Ühendkuningriik teistele Maailma Kaubandusorganisatsiooni (WTO) liikmetele, et nende praegune turulepääsu tase säilitatakse, kuid see jaotatakse vastavalt liidu ja Ühendkuningriigi vahel. Jaotamise metoodika ja EL 27 uued mahud on sätestatud Euroopa Parlamendi ja nõukogu määruses (EL) 2019/216
                  1
               .
            
            
               (2)Liidu tariifikvoote, mis ei ole kantud liidu kontsessioonide ja kohustuste loendisse, ei tohiks jaotada.
            
            
               (3)Nõukogu määrusega (EÜ) nr 1149/2002
                  2
                avati imporditariifikvoot 1 000 tonni kõrge kvaliteediga värske, jahutatud või külmutatud veiseliha jaoks. Kuigi kõnealune tariifikvoot ei kuulunud liidu WTO loendisse, jaotati seda määrusega (EL) 2019/216 ekslikult, vähendades selle mahtu alates 1. jaanuarist 2021. Seepärast tuleks kõnealuse tariifikvoodi esialgne maht taastada.
            
            
               (4)Määrust (EL) 2019/216 tuleks seetõttu vastavalt muuta,
            
         
         
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EL) 2019/216 lisa A osast jäetakse välja rida järjekorranumbriga 094455 (Paraguayst pärit värske, jahutatud või külmutatud kõrgekvaliteediline veiseliha).
            
            
               Artikkel 2
            
            
               Käesolev määrus jõustub seitsmendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                  Euroopa Parlamendi nimel
                        Nõukogu nimel
               
               
                  president
                        eesistuja
               
            
         
         
            
                  
                     (1)
                  
                        Euroopa Parlamendi ja nõukogu 30. jaanuari 2019. aasta määrus (EL) 2019/216, milles käsitletakse liidu WTO loendis sisalduvate tariifikvootide jaotamist pärast Ühendkuningriigi väljaastumist liidust ja millega muudetakse nõukogu määrust (EÜ) nr 32/2000 (ELT L 38, 8.2.2019, lk 1).
               
               
                  
                     (2)
                  
                        Nõukogu 27. juuni 2002. aasta määrus (EÜ) nr 1149/2002, millega avatakse autonoomne kvoot kõrge kvaliteediga veiseliha importimisel (EÜT L 170, 29.6.2002, lk 13).